Nils Kåre Aasland
Store norske leksikon,Kunst og estetikk,Bildende kunst,Samtidskunst,Norsk samtidskunst
Nils Kåre Aasland er en norsk billedhugger, grafiker og interiørarkitekt. Han var elev ved Statens håndverks- og kunstindustriskole fra 1961 til 1965, og hospitant under Chrix Dahl i 1968 og under Per Ung fra 1975 til 1976.
Han arbeider med ulike metoder som tretrykk, silketrykk og relieffer i tre. Hans uttrykksform er abstrakt, med hyppig bruk av dekorative tegn, symboler og stiliserte naturformer. Av offentlige arbeider har han utført Truet natur, seks relieffmedaljonger i tre, Stovner T-banestasjon (1977–1982) og Justisbygget i Lillestrøm. Han har laget enkle, virkningsfulle relieffer i tegl i Sola kulturhus' yttermur og i en 50 meter lang veggflate i det nye Stasjonskvartalet i Asker (1996). Les mer i Store norske leksikon norsk kunsthistorie